Page:Scotland's skaith, or, The sad effects of drunkenness (2).pdf/9

 9

Marked, and felt wi inward racking A' the wyte lay wi himſel, Swore neiſt night he'd mak a breaking—- D—-d the club and news to hell!

But alas! when habit's rooted, Few hae pith the root to pu'; Will's reſolves war aye nonſuited,—- Promiſed aye—but aye gat fu'.

Aye at firſt at the convening, Moralized on what was right; Yet on clavers entertaining Dozed and drank till broad day-light.

Things at length drew near an ending; Caſh rins out—Jean quite unhappy, Sees that will is now paſt mending Tynes a heart, and taks—-a drappy.

Jean, wha lately bare affliction Wi ſae meek and mild an air, Schooled by whiſky, learns new tricks soon, Flytes, and ſtorms, and rugs Will's hair.

Jean, ſas late the tenderest mither Fond of ilk dear daughted wean; Now, heart-hardened athegither, Skelps them round frae morn till e’en.

Jean, wha, vogie, looked to busk aye In her hame-ſpun, thrifty wark, Now ſells a' her braws for whisky, To her laſt gown, coat, and ſark.